# เศรษฐพุฒิ สุทธิวาทนฤพุฒิ
เศรษฐพุฒิ สุทธิวาทนฤพุฒิ เป็นผู้ว่าการธนาคารแห่งประเทศไทยคนที่ 21 (ลำดับที่ 24) ตั้งแต่วันที่ 1 ตุลาคม 2563 ต่อจากนายวิรไท สันติประภพ เขายังดำรงตำแหน่งกรรมการในสภาพัฒนาการเศรษฐกิจและสังคมแห่งชาติ สำนักงานคณะกรรมการกำกับหลักทรัพย์และตลาดหลักทรัพย์ และสำนักงานคณะกรรมการกำกับและส่งเสริมการประกอบธุรกิจประกันภัย

 ประวัติ 
เศรษฐพุฒิ  สุทธิวาทนฤพุฒิ หรือ ดร.นก เกิดเมื่อวันที่ 1 กุมภาพันธ์ 2508 เป็นบุตรของนายโอวาท สุทธิวาทนฤพุฒิ ด้วยคุณพ่อทำงานที่กระทรวงต่างประเทศทำให้ชีวิตวัยเด็กเต็มไปด้วยการเดินทาง ตั้งแต่อายุ 2 เดือนก็ต้องย้ายไปอยู่ประเทศออสเตรเลีย หลังจากนั้นยังต้องเดินทางไปอยู่หลายประเทศ ทั้งอินเดีย โปแลนด์ ฝรั่งเศส สวิตเซอร์แลนด์ และสหราชอาณาจักร

 การศึกษา 
ศึกษาชั้นมัธยมปลายที่ประเทศฝรั่งเศส โดยการเรียนวิชาประวัติศาสตร์เป็นจุดเปลี่ยนสำคัญที่ทำให้สนใจวิชาสังคมศาสตร์ ประกอบกับการเป็นคนชอบวิชาคณิตศาสตร์ ทำให้ตัดสินใจเรียนต่อในสาขาวิชาเศรษฐศาสตร์โดยจบปริญญาตรีเกียรตินิยมอันดับ 1 จาก Swarthmore College สหรัฐอเมริกา เมื่อปี 2529 สำเร็จการศึกษาปริญญาโทและปริญญาเอกสาขาเศรษฐศาสตร์จาก Yale University สหรัฐอเมริกา เมื่อปี 2534 และ 2537 ตามลำดับ https://www.bot.or.th/content/dam/bot/documents/th/research-and-publications/articles-and-publications/bot-magazine/botmag-5-63.pdf

 อาชีพ 
เป็นผู้มีประสบการณ์และความเชี่ยวชาญด้านเศรษฐศาสตร์ นโยบายสาธารณะ และตลาดการเงิน โดยเริ่มชีวิตการทำงานในตำแหน่ง Business Analyst ที่ McKinsey & Co., New York และ Senior Economist, World Bank, Washington DC ก่อนจะถูกดึงตัวกลับไทยมาช่วยงานช่วงวิกฤตปี 2540 ในตำแหน่งผู้อำนวยการร่วม สถาบันวิจัยนโยบายการคลัง กระทรวงการคลัง หลังจากวิกฤตคลี่คลายลงจึงได้เดินทางกลับไปทำงานที่ World Bank อีกครั้ง

 ตั้งแต่ปี 2548 เป็นต้นมา ดำรงตำแหน่งผู้บริหารในองค์กรชั้นนำของประเทศไทยจนถึงปัจจุบัน เช่น ผู้ช่วยผู้จัดการใหญ่ ตลาดหลักทรัพย์แห่งประเทศไทย ธนาคารไทยพาณิชย์ จำกัด (มหาชน) และกระทรวงการคลัง นอกจากนี้ ยังเคยดำรงตำแหน่งกรรมการในคณะกรรมการ บริษัท ปตท. สำรวจและผลิตปิโตรเลียม จำกัด (มหาชน) บริษัท โอสถสภา จำกัด (มหาชน) ธนาคารทหารไทย จำกัด (มหาชน) รวมถึงคณะกรรมการของธนาคารแห่งประเทศไทย และคณะกรรมการนโยบายการเงิน (กนง.) อีกด้วย

 ดร.เศรษฐพุฒิได้รับโปรดเกล้าฯแต่งตั้งให้เป็น ผู้ว่าการธนาคารแห่งประเทศไทย คนที่ 21 ต่อจาก ดร.วิรไท สันติประภพ ในวันที่ 1 ตุลาคม 2563

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๕๕๘๒, ๑๓ สิงหาคม ๒๕๖๗

 ประวัติการทำงาน 
2559 – สิงหาคม 2563กรรมการ บริษัท โอสถสภา จำกัด (มหาชน)2558 – กันยายน 2563กรรมการ สถาบันวิจัยเศรษฐกิจป๋วย  อึ๊งภากรณ์ ธนาคารแห่งประเทศไทย2557 – กันยายน 2563 กรรมการ คณะกรรมการนโยบายการเงิน ธนาคารแห่งประเทศไทย2557 – สิงหาคม 2563กรรมการอิสระ  ประธานกรรมการบริหารความเสี่ยง  กรรมการสรรหาและ

กำหนดค่าตอบแทน   และกรรมการบรรษัทภิบาลและการพัฒนาอย่างยั่งยืน  

บริษัท ปตท.สำรวจและผลิตปิโตรเลียม จำกัด (มหาชน)2560 – มีนาคม 2563กรรมการในคณะกรรมการธนาคารแห่งประเทศไทย2555 – กุมภาพันธ์ 2560ประธานกรรมการบริหาร  สถาบันอนาคตไทยศึกษา2554 – มกราคม  2561กรรมการบริษัท และกรรมการผู้จัดการ  บริษัท ดิแอดไวเซอร์ จำกัด2543 – 2560Visiting Professor of Economics สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย2554 – 2555กรรมการ ธนาคารทหารไทย จำกัด (มหาชน)2552 –  2554ผู้ช่วยผู้จัดการใหญ่ และ Chief Economist ธนาคารไทยพาณิชย์ จำกัด  (มหาชน)2551 –  2552กรรมการผู้อำนวยการ  บริษัทหลักทรัพย์จัดการกองทุนไทยพาณิชย์ จำกัด2550 –  2551กรรมการผู้จัดการ สายงานวิจัย บริษัทหลักทรัพย์ไทยพาณิชย์  จำกัด2550 –  2551อนุกรรมการจัดการลงทุน (Investment Committee) กองทุนบำเหน็จบำนาญข้าราชการ  2548 –  2550ผู้ช่วยผู้จัดการใหญ่  ตลาดหลักทรัพย์แห่งประเทศไทย2544 – 2547 

2535 – 2541 Senior Economist, World Bank, Washington DC สหรัฐอเมริกา2541 –  2543ผู้อำนวยการร่วม  สถาบันวิจัยนโยบายการคลัง กระทรวงการคลัง2529 –  2531Business Analyst, McKinsey & Co., New York สหรัฐอเมริกาตำแหน่งทางสังคมและงานอื่นที่สำคัญ (ในปัจจุบัน)กรรมการ สภาพัฒนาการเศรษฐกิจและสังคมแห่งชาติกรรมการ คณะกรรมการกำกับหลักทรัพย์และตลาดหลักทรัพย์